Pielikums

Jūrmalas valstspilsētas pašvaldības

2024.gada ......... ...................

rīkojumam Nr. ............

**KONKURSA “JŪRMALAS VALSTSPILSĒTAS SKAISTĀKAIS ĪPAŠUMS 2024”**

**NOLIKUMS**

1. **Vispārīgie jautājumi**
	1. Konkursa “Jūrmalas valstspilsētas skaistākais īpašums 2024” (turpmāk – Konkurss) mērķi ir:

1.1. veicināt Jūrmalas iedzīvotāju dzīvesvietas sakopšanu un labiekārtošanu;

1.2. veicināt Jūrmalas iedzīvotāju un viesu vēlmi piedalīties pilsētas uzturēšanā un ainaviski pievilcīgas pilsētas vizuālā tēla veidošanā;

1.3. godināt sakoptākos un skaistākos Jūrmalas valstspilsētas dārzus un īpašumus.

 2. Konkursu rīko Jūrmalas valstspilsētas administrācija.

1. Informācija par konkursu tiek publicēta Jūrmalas valstspilsētas pašvaldības tīmekļa vietnē [www.jurmala.lv](http://www.jurmala.lv), pašvaldības sociālo tīklu kontos un plašsaziņas līdzekļos.

**II. Konkursa dalībnieki un pieteikšanās kārtība**

* 1. Tiesības piedalīties Konkursā ir visiem Jūrmalas valstspilsētas administratīvajā teritorijā esošo nekustamo īpašumu īpašniekiem, valdītājiem vai turētājiem, kā arī Jūrmalas valstspilsētas pašvaldības iestādēm, organizācijām un uzņēmējsabiedrībām, kā arī uzņēmumiem, kas apsaimnieko vai ir izveidojuši privātas teritorijas labiekārtojumu, ja attiecīgā nekustamā īpašuma īpašnieks ir piekritis dalībai konkursā.
	2. Konkursa dalībniekus, iesniedzot aizpildītu pieteikuma veidlapu (pielikums), var pieteikt no 2024.gada 25. jūnija līdz 2024. gada 28.jūnijam*.* Pieteikuma veidlapu iesniedz elektroniski (pasts@jurmala.lv), pa pastu vai Jūrmalas valstspilsētas administrācijas apmeklētāju apkalpošanas centros Jūrmalā:

5.1. Jomas ielā 1/5;

5.2. Raiņa ielā 110;

5.3. Tukuma ielā 20.

1. **Konkursa vērtēšanas komisija**
	1. Konkursam pieteiktos objektus vērtē ar Jūrmalas valstspilsētas pašvaldības izpilddirektora izdotu rīkojumu izveidota Konkursa vērtēšanas komisija (turpmāk – Komisija).
	2. Komisija vērtē Jūrmalas valstspilsētas administratīvajā teritorijā sakoptākos un skaistākos īpašumus, atbilstoši šī nolikuma 4.nodaļai.
	3. Komisija ir neatkarīga lēmumu pieņemšanā. Ja kāds no konkursa Komisijas locekļiem ir saistīts ar Konkursa dalībniekiem, tad tas nepiedalās šī Konkursa dalībnieka īpašuma vērtēšanā. Komisijas lēmumi un viedokļi ir objektīvi un profesionāli pamatoti.
	4. Konkursa dalībnieki, Konkursa atpazīstamības veicināšanai, iesniedzot pieteikumu atbilstoši nolikuma 5.punktam, piekrīt Konkursa rezultātu publiskošanai - Konkursa dalībnieku īpašumu teritoriju uzņemtie foto attēli var tikt publicēti pašvaldības informatīvajos kanālos izdevumā “Jūrmalas Avīze”, tīmekļa vietnē [www.jurmala.lv](http://www.jurmala.lv), pašvaldības sociālo tīklu kontos un plašsaziņas līdzekļos, kā arī var tikt izplatīts nacionālajos medijos.
2. **Konkursa vērtēšanas kārtība**
	1. Komisija Konkursam pieteiktos pretendentus vērtē laika posmā no 2024. gada 8. jūlija līdz 12. jūlijam.
	2. Vērtēšana notiek šādās kategorijās:

11.1**. 1.grupa** - individuālās dzīvojamās mājas, nosakot ne vairāk kā trīs labākos īpašumus Jūrmalas valstspilsētā.

11.2. **2.grupa** - daudzdzīvokļu nami, nosakot ne vairāk kā trīs labākos daudzdzīvokļu namus Jūrmalas valstspilsētā.

11.3. **3.grupa -** Jūrmalas valstspilsētas pašvaldības iestādes un kapitālsabiedrības, nosakot ne vairāk kā trīs labākās iestādes Jūrmalas valstspilsētā.

11.4. **4. grupa** – uzņēmumu teritorijas, nosakot ne vairāk kā trīs labākās uzņēmumu teritorijas Jūrmalas valstspilsētā.

* 1. Komisija pretendentus vērtē katrā grupā pēc šādiem kritērijiem:

|  |  |  |
| --- | --- | --- |
|  | **Vērtēšanas kritēriji** | **Iespējamais punktu skaits** |
| 12.1 | **1. grupa Individuālās dzīvojamās mājas:** |
| 12.1.1 | Kopējais iespaids par tīrību un kārtību īpašumā un tam piegulošajā teritorijā | 0-10 |
| 12.1.2 | Ēku, labiekārtojuma būvju (terases, baseini, strūklakas, atbalstsienas u.c), žoga, dzīvzoga, celiņu segumu, ēkas numura zīmes un karoga masta vai turētāja vizuālais izskats | 0-10 |
| 12.1.3 | Apstādījumu sakoptība, augu sortimenta izvēle un daudzveidība, savdabīgi akcentējoši elementi dārzā (puķu vāzes, kastes, skulptūras, u.c) | 0-10 |
|  | ***Kopējais iegūstamais punktu skaits:*** | **0-30** |
| 12.2 | **2.grupa Daudzdzīvokļu nami:** |
| 12.2.1 | Kopējais iespaids par tīrību un kārtību īpašumā un tam piegulošajā teritorijā. | 0-10 |
| 12.2.2 | Ēku, labiekārtojuma būvju (terases, baseini, strūklakas, atbalstsienas u.c), žoga, dzīvzoga, celiņu segumu, ēkas numura zīmes, karoga masta vai turētāja, bērnu laukumu (kas pieder mājai) vizuālais izskats un vides pieejamība cilvēkiem ar kustību traucējumiem. | 0-10 |
| 12.2.3 | Apstādījumu sakoptība, augu sortimenta izvēle un daudzveidība, savdabīgi akcentējoši elementi pie ēkas (puķu vāzes, kastes, skulptūras, u.c.), terašu, balkonu un lodžiju dekoratīvie elementi – puķu kastes un to augu sortiments | 0-10 |
|  | ***Kopējais iegūstamais punktu skaits:*** | **0-30** |
| 12.3. | **3.grupa Jūrmalas valstspilsētas pašvaldības iestādes un kapitālsabiedrības:** |
| 12.3.1 | Kopējais iespaids par tīrību un kārtību objektā un tam piegulošajā teritorijā | 0-10 |
| 12.3.2 | Ēku, labiekārtojuma būvju (terases, baseini, strūklakas, atbalstsienas u.c), žoga, dzīvzoga, celiņu segumu, ēkas numura zīmes, karoga masta vai turētāja, bērnu laukumu (kas pieder iestādei) vizuālais izskats un vides pieejamība cilvēkiem ar kustību traucējumiem. | 0-10 |
| 12.3.3 | Apstādījumu sakoptība, augu sortimenta izvēle un daudzveidība, savdabīgi akcentējoši elementi objektā (puķu vāzes, kastes, skulptūras, u.c) | 0-10 |
|  | ***Kopējais iegūstamais punktu skaits:*** | **0-30** |
| 12.4 | **4. grupa Uzņēmumu teritorijas:** |
| 12.4.1 | Kopējais iespaids par tīrību un kārtību objektā un tam piegulošajā teritorijā | 0-10 |
| 12.4.2 | Ēku, labiekārtojuma būvju (terases, baseini, strūklakas, atbalstsienas u.c), žoga, dzīvzoga, celiņu segumu, ēkas numura zīmes, karoga masta vai turētājs, bērnu laukumu (kas pieder iestādei) vizuālais izskats un vides pieejamība cilvēkiem ar kustību traucējumiem.  | 0-10 |
| 12.4.3 | Apstādījumu sakoptība, vizuālais stāvoklis, augu veselīgums un saderība ar ēku un uzņēmuma identitāti | 0-10 |
|  | ***Kopējais iegūstamais punktu skaits:*** | **0-30** |

* 1. Katrs Komisijas loceklis, apsekojot Konkursam pieteiktos īpašumus, aizpilda vērtējuma tabulu atbilstoši 12. punktam par katru pieteikto īpašumu.
	2. Komisijai ir tiesības dalībniekiem piešķirt arī papildus piecus punktus par oriģinalitāti, īpašu teritorijas dizainu, labiekārtojumu elementu izmantošanu un inovatīviem risinājumiem teritorijas apsaimniekošanā.

**V. Konkursa rezultāti**

* 1. Pēc novērtējumu tabulu aizpildīšanas, Komisija saskaita iegūtos punktus par katru objektu, tādejādi, iegūstot vidējo vērtējumu katram īpašumam.
	2. Par Konkursa uzvarētāju atzīstami pretendenti, kas ieguvuši augstāko vidējo punktu skaitu, bet gadījumos, ja punktu skaits ir vienāds Konkursa Komisija uzvarētāju nosaka balsojot.
	3. Konkursa uzvarētāju skaitu var ietekmēt Konkursā pieteikto pretendentu skaits. Ja 12. punktā minētajās kategoriju grupās pieteikto pretendentu skaits ir mazāks par trim un katra dalībnieka iegūtais kopējais punktu skaits konkrētā grupu kategorijā ir zem 15 punktiem, Komisija var piešķir Pateicības rakstu par dalību Konkursā, nenosakot uzvarētāju.
	4. Konkursa uzvarētāji saņem goda plāksnīti ar uzrakstu “Jūrmalas valstspilsētas skaistākais īpašums 2024”, pateicības un pārsteiguma balvas, pārējie Konkursa dalībnieki saņem Pateicības rakstu un pārsteiguma balvas.
	5. 20. Konkursa uzvarētāji tiks apbalvoti individuāli, balvas nogādājot dalībnieku dzīves vietā vai objektā, par to iepriekš informējot dalībniekus.